Disgfyd - Wicipedia

# Disgfyd

### Oddi wrth Wicipedia, y gwyddoniadur rhydd.

Y nofel gyntaf yn y gyfres Ddisgfyd, The Colour of Magic.

Cyfres o nofelau ffantasi comig yw llyfrau'r Disgfyd (Saesneg: Discworld) a ysgryfennwyd gan y nofelydd Saesneg, Terry Pratchett. Mae'r gyfres wedi ei osod ar fyd fflat sydd wedi ei gydbwyso ar gefn pedwar eliffant sydd yn eu tro yn sefyll ar gefn crwban enfawr, Great A'Tuin, sy'n nofio trwy'r gofod. Mae'r llyfrau yn aml yn gwatwar neu benthyg syniadau o J. R. R. Tolkien, Robert E. Howard, H. P. Lovecraft, a William Shakespeare, yn ogystal â chwedlau a llen werinol. Bydd Pratchett yn aml yn cyfosod yr rhain gyda materion diwylliannol, technolegol a gwyddonol i'w satireiddio.

Ers y nofel gyntaf, The Colour of Magic (1983), mae'r gyfres wedi ehangu, gyda nifer o fapiau, straeon byr, cartŵn ac addasiadau drama yn cael eu cyhoeddi. Darlledwyd yr addasiad drama gyntaf ar gyfer teledu (cyfres ddwy-ran o'r Hogfather) dros y Nadolig 2006. Mae yna gynlluniau i greu addasiadau ffilm ar gyfer rhai o'r llyfrau Disgfyd eraill.

Mae'r nofelau Disgfyd yn aml ar frig rhestrau archwerthwr llyfrau yn y Deyrnas Unedig, a Terry Pratchett oedd awdur mwyaf llwyddiannus yr 1990au (ac yr awdur mwyaf llwyddiannus yn y Deyrnas Unedig cyn i J.K. Rowling (awdures Harry Potter) ei oddiweddid). Mae'r llyfrau Disgfyd hefyd wedi ennill nifer o wobreuon fel y wobr Prometheus a'r fedal Carnegie. Yn rhestr Big Read y BBC, roedd pedwar llyfr Disgfyd yn y 100 uchaf, a cyfanswm o undeg pedwar llyfr yn y 200 uchaf.

## [golygu] Nofelau

Yn bresennol, mae yna 35 llyfr yn y gyfres Ddisgfyd (yn cynnwys 4 llyfr i blant/oedolion ifanc). Roedd gan yr argraffiadau Prydeinig gwreiddiol o'r 26 llyfr gyntaf gelf clawr nodedig gan y darluniwr Josh Kirby. Ers marwolaeth Josh Kirby yn 2001, mae llyfrau newydd Disgfyd ers The Last Hero wedi eu darlunio gan Paul Kidby, ac mae argraffiadau diweddar o'r llyfrau cynnar yn defnyddio celf glawr mwy minimalaidd i apelio tuag at fwy o oedolion.

Mae nifer o'r nofelau gyda'r un prif gymeriadau ac yn dangos eu datblygiad dros amser. Yn ogystal a hynny, bydd nifer o gymeriadau'n gwneud ymddangosiadau cameo mewn llyfrau eraill lle nad ydynt yn un o'r brif gymeriadau. Er fod dim ffurf swyddogol i grwpio'r nofelau, gellir eu rhannu i mewn i îsgyfresau sy'n dilyn nifer o archau storiau a cymeriadau tebyg:

- Storiau Rincewind.
- Storiau'r dewiniau.
- Storiau'r gwrachod.
- Storiau Marwolaeth.
- Storiau'r City Watch.
- Storiau Tiffany Aching.
- Storiau amrywiol.

Wedi dod o "http://cy.wikipedia.org../../../d/i/s/Disgfyd.html"

Categori: Ffuglen

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Български
- Česky
- Dansk
- Deutsch
- Ελληνικά
- English
- Español
- Suomi
- Français
- Galego
- עברית
- Magyar
- Íslenska
- Italiano
- Lëtzebuergesch
- Nederlands
- ‪Norsk (bokmål)‬
- Polski
- Português
- Русский
- Svenska